**REPUBLIKA HRVATSKA**

**OSJEČKO BARANJSKA ŽUPANIJA**

**OSNOVNA ŠKOLA MIROSLAVA KRLEŽE**

**OBRAZLOŽENJE FINANCIJSKOG PLANA I RAZVOJNOG PROGRAMA OŠ MIROSLAVA KRLEŽE**

**ZA RAZDOBLJE 2023.-2025.**

1. **UVOD**

**Sažetak djelokruga rada škole**

Djelokrug rada Osnovne škole Miroslava Krleže, Čepin je odgoj i obrazovanje učenika od prvog do osmog razreda.

Osnovna škola Miroslava Krleže, Čepin kao javna ustanova obavlja djelatnost osnovnog odgoja i obrazovanja u jednoj zgradi u svom vlasništvu. Ukupna površina zgrade sa sportskom dvoranom veličine 288 m² iznosi 2 300 m². Parcela na kojoj je izgrađena školska zgrada ukupne je površine 11 374 m², i u vlasništvu je škole.

Škola nema učenika putnika.

Nastava se odvija u dvije smjene koje se tjedno pravilno izmjenjuju. Nastava se odvija u petodnevnom radnom tjednu.

Školu pohađa 399 učenika raspoređenih u 20 razrednih odjela 1. do 8. razreda. Planira se da se broj učenika narednih godina neće smanjivati nego se očekuje blagi rast.

Za učenike u školi je organizirana školska kuhinja.

Na realizaciji Godišnjeg nastavnog plana i programa rada škole za 2022./23. godinu radi ukupno 50 radnika, od čega su: 40 učitelja, 2 stručna suradnika, 2 administrativno financijska radnika, 6 radnika na pomoćnim i tehničkim poslovima i ravnatelj. U školi je potpuna stručna zastupljenost učitelja i stručnih suradnika.

U školi se izvodi redovna, izborna, dopunska i dodatna nastava te izvannastavne aktivnosti, a prema Godišnjem planu i programu rada škole i Školskom kurikulumu, koje je, sukladno Zakonu o odgoju i obrazovanju u osnovnoj i srednjoj školi (NN87/2008, 86/09, 92/10, 105/10, 90/11, 5/12,16/12, 86/12,126/12, 94/13, 152/14, 07/17, 68/18,98/19 i 64/20.) i Nastavnom planu i programu za osnovnu školu (Ministarstvo znanosti i obrazovanja) donio Školski odbor 5. listopada 2022. godine

1. **OBRAZLOŽENJE PROGRAMA ( AKTIVNOSTI I PROJEKATA)**

**Plam za 2023. i projekcija u 2024. -2025.**

Financijskim planom škole sredstva su planirana za provođenje glavnog programa a to je osnovnoškolsko obrazovanje.

Financijskim planom Škole planirana su sredstva za provođenje plana i programa te kurikuluma Škole.

Najvažniji cilj programa rada školske ustanove je kvalitetan odgoj i obrazovanje što se ostvaruje kroz različite školske aktivnosti:

* Redovna nastava, dodatna i dopunska te izborna nastava (izvode je učitelji), a sredstva su osigurana od strane MZO-a.
* Terenska nastava financirat će se iz sredstava roditelja i Škole, prema utvrđenom Godišnjem planu i programu te kurikulumu Škole – prijedlog za sufinanciranje učenika daju razrednici u dogovoru s Učiteljskim vijećem.
* Obnova i opremanje školskih zgrada financirat će se iz kapitalnih i decentraliziranih sredstava Osječko-baranjske županije i iz proračuna Općine Čepin.
* Osigurat će se sredstva za praćenje sigurnosti na radu (osposobljavanje djelatnika za zaštitu na radu i zaštitu od požara te praćenje od strane licenciranih firmi kao kontrole sigurnosti rada u Školi).
* Osigurat će se sredstva za sistematske i sanitarne pregleda zaposlenika.
* Financijskim planovima i programima žele se osigurati što kvalitetniji uvjeti za izvođenje nastave, opremanje Škola te bi postignuća učenika trebala biti bolja i kvalitetnija.
* Sredstvima materijalnih troškova osigurat će se podmirivanje energenata (struja, plin, voda), interneta, telefona, uredskog materijala za potrebe nastave, stručnog usavršavanja učitelja, stručnih suradnika, ravnatelja te administrativnih djelatnika.
* Kroz trogodišnje razdoblje pokušat ćemo racionalizirati troškove (koliko je najviše moguće), pratit ćemo rezultate korištenja financija te uspoređivati kako ulaganja u pojedine segmente utječu na ukupno poboljšanje rezultata Škole.

Pokazatelji na kojima se zasnivaju izračuni potrebnih sredstava su vlastita sredstva koja namirujemo iz vlastitih prihoda:

* - prošlogodišnji prosjek prikupljenih sredstava od najma sportske dvorane i starog papira
* - prošlogodišnji prosjek prikupljenih sredstava od lokalne uprave

Pokazatelj uspješnosti realizacije ciljeva odnosno rezultat programa održavanja pedagoškog standarda vidljivi su iz uređenja i opremanja učionica.

|  |  |  |  |  |
| --- | --- | --- | --- | --- |
| IZVOR | OPIS | PRIJEDLOG PRORAČUNA ZA 2023.g. | PROJEKCIJE ZA 2024.g. | PROJEKCIJE ZA 2025.G. |
| 11 | **OPĆI PRIHODI I PRIMICI – ŽUPANIJSKI PRORAČUN** | **9.722,00** | **9.722,00** | **9.722,00** |
| 46 | **PRIHODI ZA POSEBNE NAMJENE-DECENTRALIZACIJA – OSNOVNO ŠKOLSTVO** | **60.338,00** | **60.338,00** | **60.338,00** |
| 32 | **VLASTITI PRIHODI – PRORAČUINSKI KORISNICI** | **6.173,00** | **6.173,00** | **6.173,00** |
|  |  |  |  |  |
| 52 | **POMOĆI – ŽUPANIJSKI PRORAČUN EU PROJEKTI** | **8.670,00** | **8.670,00** | **8.670,00** |
| 54 | **POMOĆI - KORISNICI** | **1.126.822,00** | **1.126.822,00** | **1.126.822,00** |
| 62 | **UGOVORI DONACIJE KORISNICI** | **52.142,00** | **52.142,00** | **52.142,00** |
| 92 | **VIŠAK PRIHODA** | **3.982,00** |  |  |
|  | **UKUPNO** | **1.267.849,00** | **1.263.867,00** | **1.263.867,00** |

1. **ZAKONSKE I DRUGE PRAVNE OSNOVE**

- Zakon o odgoju i obrazovanju u osnovnoj i srednjoj školi (NN br. 87/08, 86/09.,

92/10., 105/10,90/11, 5/12, 16/12, 86/12, 126/12, 94/12 i 152/14,07/17,68/18,64/20.)

- Zakon o ustanovama ( NN br. 76/93., 29/97., 47/99., 35/08,127/19.)

- Zakon o proračunu ( NN br. 87/08, 136/12 i 15/15), Pravilnik o proračunskim klasifikacijama

NN br. 26/10.) i Pravilnik o proračunskom računovodstvu i računskom planu (NN br. 124/14,115/15,87/16 i 3/18.)

- Upute za izradu proračuna lokalne (regionalne) samouprave za razdoblje 2023.-2025.

- Godišnji plan i program rada škole za školsku godinu 2022./2023.

- Kurikulum škole za školsku godinu 2022./2023.

1. **USKLAĐENOST CILJEVA, STRATEGIJE I PROGRAMI S DOKUMENTIMA DUGOROČNOG RAZVOJA**

Školske ustanove donose godišnje operativne planove (godišnji izvedbeni odgojno – obrazovni plan i program rada za školsku godinu 2022./2023. i školski kurikulum) prema planu i programu koje je donijelo Ministarstvo znanost i, obrazovanja.

Strateške planove donose: Ministarstvo znanosti i obrazovanja te županije (razvojne strategije), osnivači dijela škola. Vertikalna usklađivanja ciljeva i programa Ministarstva znanosti, i obrazovanja odnosno županija s ciljevima i programima škola još nisu provedena zato se u obrazloženju financijskog plana ne navodi ovaj dio.

Također planovi se donose za školsku, a ne fiskalnu godinu, to je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije fiskalne godine.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanja na literarnim i likovnim natječajima, kroz školske projekte, priredbe te manifestacije u školi i šire,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* razvijanje navike cjeloživotnog učenja, usvajanje zdravih životnih navika, razvoj kompletne mlade osobe s razvijenim samopoštovanjem i građanskom sviješću,

**Pokazatelji uspješnosti**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost (2022.) | Ciljana vrijednost (2023.) | Ciljana vrijednost (2024.) |
| Uvođenje grupa dodatne nastave iz pojedinih predmeta | Učenicima je omogućeno dodatno proširenje znanja iz određenih područja. | Grupe dodatne nastave | grupa | 1 grupa dodatne nastave - informatika | 1 grupa dodatne nastave – biologija | 1 grupa dodatne nastave – kemija |
| Povećati uključenost učenika u školske projekte | Poticati učenike na kreativnost, slobodu izražavanja. | Broj | 30 | 100 | 180 | 370 |
| Povećati uključenost učenika u zbor i orkestar škole | Poticati učenike na izražavanje glazbenog talenta | Broj | 20 | 25 | 35 | 50 |
| Povećati uključenost učenika u programe lokalne zajednice | Razvijanje građanske svijesti i odgovornosti za kvalitetu lokalne zajednice kod učenika. | Broj | 10 | 15 | 25 | 40 |

Sudjelovanje na projektima, sportska natjecanja, izvannastavne aktivnosti i

ostalo detaljno su razrađeni unutar školskog Kurikuluma koji se može dobiti na uvid i koji je objavljen na web stranicama škole. Unutar razvojnog plana škole, koji je

sastavni dio planiranja školskog kurikuluma i osnova sa samovrednovanje rada

škole, za školsku 2022./2023. godinu raditi će na razvijanju znanja i vještine iz

nastavnih predmeta STEM područja; kvalitetnijem odnosu učitelja, roditelja i škole;

vrednovanju učeničkog napretka i postignuća te poboljšanju materijalnih uvjeta rada i opremljenosti škole. Sve učionice opremljene su računalima i projektorima.

1. **ISHODIŠTA I POKAZATELJI NA KOJIMA SE ZASNIVAJU IZRAČUNI I**

**OCJENE POTEBNIH SREDSTAVA ZA PROVOĐENJE PROGRAMA**

Izvori sredstava za financiranje rada OŠ Miroslava Krleže su :

* Opći prihodi i primitci, skupina 636, državni proračun( MZO) za financiranje rashoda za zaposlene;
* Prihodi na skupini 636 odnose se na prihode Općine Čepin za financiranje projekta „Školski obrok za sve“, nabavu radnih bilježnica i pomoćnog materijala za učenike te sufinanciranje „Produženog boravka“
* Opći prihodi i primitci, skupina 671, lokalni proračun (Osječko-Baranjska županija) za materijalne i financijske troškove poslovanja te održavanje i obnovu nefinancijske imovine;
* Vlastiti prihodi od iznajmljivanja prostora, skupina 661, za provedbu dodatnih aktivnosti škole prema Godišnjem planu i programu rada te obnovu nefinancijske imovine;
* Prihodi po posebnim propisima sastoje se od prihoda , uplate roditelja za provedbu dodatnih programa rada unutar školskog kurikuluma (ekskurzije, škola u prirodi, kazalište i kino);
* Pomoći od Županije Osječko-Baranjske u projektima i programima vezani za provedbu na županijskoj razini;

**PRIHODI IZ DRŽAVNOG PRORAČUNA**

Financijski plan za 2023. godinu planirali smo na temelju limita koji nam je dostavio Upravni odjel za javne financije. Planirali smo namjenske rashode koji se planiraju na osnovi potrošnje tekuće godine, tj, energenti, rashodi za zdravstveni pregled djelatnika. Usluge tekućeg održavanja građevinskih objekata, postrojenja i opreme, komunalne naknade i pedagošku dokumentaciju.

Rashodi općih troškova planirani su prema prioritetima funkcioniranja škole.

Vlastiti prihodi čine prihodi iznajmljivanja sportske dvorane i prihodi sakupljanja starog papira. Prihodi se koriste prvenstveno za redovito poslovanje, te financiranje aktivnosti iz Godišnjeg plana i programa rada škole.

**PRIHODI OD ŽUPANIJE**

Prihode za financiranje rashoda, koji se financiraju minimalnim standardima,

planirali smo primjenom financijskih pokazatelja iz uputa za izradu proračuna što

znači kako smo primijenili zadane indekse.

Od tako dobivenih vrijednosti prihoda prvo smo predvidjeli namjenske rashode

koji se planiraju na osnovi potrošnje tekuće godine, tj. troškovi energije, rashod za

zdravstveni pregled zaposlenika, prijevoz učenika, usluge tekućeg održavanja

građevinskih objekata, postrojenja i opreme, komunalne naknade i pedagošku

dokumentaciju.

Rashodi iz kategorije općih troškova prvo smo planirali obvezne rashode za

komunalne usluge, rashode za telefon, bankarske usluge i usluge platnog prometa te

obveznu pedagošku dokumentaciju i materijal. Nakon toga planiramo ostale troškove

prema prioritetima funkcioniranja škole.

Škola prima prihode od Županije i Općine Čepin za financiranje programa „Pomoćnici u nastavi 6“ i Produženi boravak.

U školskoj godini 2022./23. planirana je organizacija Županijskog natjecanja iz tehničke kulture.

Na inicijativu Vijeća roditelja prići će se organizaciji produženog boravka u školi uz financiranje Osječko-baranjske županije i Općine Čepin. Time se poboljšavaju uvjeti boravka učenika u školi kroz različite aktivnosti.

Škola sudjeluje i u programu „Školska shema voće i mlijeko“

Vlastiti prihodi čine prihodi iznajmljivanja sportske dvorane i prihod sakupljanja

sirovine starog papira. Prihodi se koriste prvenstveno za redovito poslovanje,

minimalni standard, te financiranje aktivnosti iz Godišnjeg plana i programa rada

škole.

Namjenski prihodi od sufinanciranja obuhvaćaju prihode za sufinanciranje cijene

školske kuhinje, izleta, ekskurzija, posjeta kazalištu i kino predstavama.

1. **IZVJEŠTAJI O POSTIGNUTIM CILJEVIMA I REZULTATIMA PROGRAMA**

**TEMELJEM NA POKAZATELJIMA IZ NADLEŽNOSTI PRORAČUNSKOG**

**KORISNIKA U PRETHODNOJ GODINI**

Školsku godinu 2021./2022. uspješno je završilo 390 učenika.

Na županijskim natjecanjima sudjelovao je 29 učenika, a na državnom natjecanju 1 učenik, a učenici od prvog do osmog razreda redovito su sudjelovali i u likovnim te literarnim natječajima.

Provedena je školska razina matematičkog natjecanja Klokan bez granica.

Uspješno je provedena Večer matematike na kojoj je sudjelovalo 180 učenika.

Ostvarena je suradnja i s vanjskim institucijama: Policijskom upravom osječko-baranjskom, Hrvatskim autoklubom, Centrom za informiranje i savjetovanje o karijeri, Zavodom za javno zdravstvo osječko-baranjske županije, Suvagom, Zagreb i Centrom za kulturu - Knjižnica Čepin u obliku interaktivnih i edukativnih predavanja za učenike, roditelje i učitelje, te zajedničkom provedbom projekata.

Uspješno je realiziran godišnji projekt škole Krležijanci u sklopu kojeg smo ugostili brojne udruge, predstavnike institucija i brojne roditelje naših učenika.

Zaposlenici su se stručno usavršavali na seminarima, stručnim aktivima.

Kako bi poboljšali uvijete boravka učenika u školi, škola je uključena u projekte kojima se osigurava besplatan obrok za sve učenike u školi, tjednu konzumaciju voća za sve učenike i mlijeko za učenike razredne nastave.

U školi se realiziraju dva takova projekta: „Školski obrok za sve „ u koji je uključeno 384 učenika, te Shema školsko voće i mlijeko koja obuhvaća 390 učenika.

Učenicima s teškoćama u učenju osigurani su pomoćnici u nastavi kroz županijski projekt „Pomoćnici u nastavi 6“.

**7. OBRAZLOŽENJE**

Prihodi i primici kao i izdaci u 2023. ostvaruju se na nivou 2022. u skladu s Uputama za izradu financijskog plana za 2023. – 2025.

U Čepinu, 20. prosinca 2022. godina

Ravnateljica

Branka Mack-Savanović